b'\n_START_ARTICLE_\nKynttil\xc3\xa4kaktus\n_START_SECTION_\nHistoria\n_START_PARAGRAPH_\nEr\xc3\xa4iden esikolumbiaanisten kulttuurien, erityisesti Moche-kulttuurin, tiedet\xc3\xa4\xc3\xa4n k\xc3\xa4ytt\xc3\xa4neen kynttil\xc3\xa4kaktusta l\xc3\xa4\xc3\xa4kinn\xc3\xa4llisiss\xc3\xa4 seremonioissaan jo vuosina 100-800 jaa. Kasvin kuvia on l\xc3\xb6ydetty usein Moche-keramiikasta ja ajoittain my\xc3\xb6s haudoista. Perun siirtomaa-ajoista alkaen perinteisi\xc3\xa4 parannusmenetemi\xc3\xa4 yrittiv\xc3\xa4t kirkko, valtio kuin l\xc3\xa4nsimainen l\xc3\xa4\xc3\xa4ketiedekin viidensadan vuoden ajan nujertaa, mutta Pohjois-Perussa kynttil\xc3\xa4kaktuksen k\xc3\xa4ytt\xc3\xb6 parannusseremonioissa on yh\xc3\xa4 voimissaan._NEWLINE_Katolisen kirkon vaikutus n\xc3\xa4kyy siin\xc3\xa4 miten kasvia perinteisesti k\xc3\xa4ytt\xc3\xa4neet kansat alkoivat synkretistisesti k\xc3\xa4ytt\xc3\xa4\xc3\xa4 kaktuksesta nime\xc3\xa4 San Pedro, joka viittaa Pyh\xc3\xa4\xc3\xa4n Pietariin. Pyh\xc3\xa4n Pietarin ajatellaan pit\xc3\xa4v\xc3\xa4n hallussaan taivaan avaimia, joten h\xc3\xa4n toimii symbolina kaktuksen enteogeenisille vaikutuksille.'